
AVIZ

asupra proiectului de Lege pentru aprobarea Ordonanţei de urgenţă a Guvernului nr.32/2004 privind repartizarea sumelor reţinute în proporţie de 10%, potrivit legii, în bugetul Fondului naţional unic de asigurări sociale de sănătate pe anul 2004
Cu adresa nr.P.L.X-362 din 9 iunie 2004, Biroul Permanent, conform art. 89 şi 107 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr.23/2003, a sesizat pentru examinare şi avizare Comisia pentru Buget, Finanţe şi Bănci asupra proiectului de Lege pentru aprobarea Ordonanţei de urgenţă a Guvernului nr.32/2004 privind repartizarea sumelor reţinute în proporţie de 10%, potrivit legii, în bugetul Fondului naţional unic de asigurări sociale de sănătate pe anul 2004.

In urma examinării, în şedinţa din data de 16.06.2004, Comisia, cu unanimitate de voturi, a hotărât supunerea spre dezbaterea şi adoptarea Plenului Camerei Deputaţilor a Proiectului de Lege în forma adoptată de Senat.

